

VLADA REPUBLIKE HRVATSKE

Zagreb, 8. ožujka 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o potpori inicijativi za uspostavu stalne operativne baze helikopterske hitne medicinske službe - baza Zagreb u sklopu nacionalnog projekta uspostave helikopterske hitne medicinske službe u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članaka 1. i 8. i članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2024. donijela

**Z A K L J U Č A K**

1. Vlada Republike Hrvatske podupire inicijativu Ministarstva zdravstva u provedbi projekta uspostave stalne operativne baze helikopterske hitne medicinske službe - baza Zagreb, u sklopu nacionalnog projekta uspostave helikopterske hitne medicinske službe u Republici Hrvatskoj, kao strateškog projekta Vlade Republike Hrvatske.

2. Potporu Ministarstvu zdravstva u provedbi točke 1. ovoga Zaključka, u skladu sa svojim nadležnostima, pružit će Ministarstvo obrane i Centar za restrukturiranje i prodaju.

3. Cilj projekta iz točke 1. ovoga Zaključka je uspostava stalne operativne baze helikopterske hitne medicinske službe - baza Zagreb, a koja neće ograničavati djelatnosti Zrakoplovno-tehničkog centra d.d., na dijelu nekretnine k.č.br. 5240, zk.ul.br. 3573, k.o. Velika Gorica, u vlasništvu Zrakoplovno-tehničkog centra d.d.

4. Zadužuju se Ministarstvo zdravstva, Ministarstvo financija, Ministarstvo obrane, Ministarstvo prostornoga uređenja, graditeljstva i državne imovine, Centar za restrukturiranje i prodaju te Zrakoplovno-tehnički centar d.d. da sklope sporazum o suradnji za provedbu aktivnosti i poduzimanje potrebnih radnji za realizaciju projekta iz točke 1. ovoga Zaključka.

5. Zadužuje se Ministarstvo zdravstva za koordiniranje svih aktivnosti za provedbu ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske podupire inicijativu Ministarstva zdravstva u provedbi projekta uspostave stalne operativne baze helikopterske hitne medicinske službe - baza Zagreb, u sklopu nacionalnog projekta uspostave helikopterske hitne medicinske službe u Republici Hrvatskoj, kao strateškog projekta Vlade Republike Hrvatske.

Potporu Ministarstvu zdravstva u provedbi projekta, u skladu sa svojim nadležnostima, pružit će Ministarstvo obrane i Centar za restrukturiranje i prodaju.

Cilj projekta je uspostava stalne operativne baze helikopterske hitne medicinske službe - baza Zagreb, neovisno o aktivnostima Zrakoplovno-tehničkog centra d.d., na dijelu nekretnine k.č.br. 5240, zk.ul.br. 3573, k.o. Velika Gorica u vlasništvu Zrakoplovno-tehničkog centra d.d.

Prijedlogom zaključka zadužuju se Ministarstvo zdravstva, Ministarstvo financija, Ministarstvo obrane, Ministarstvo prostornoga uređenja, graditeljstva i državne imovine, Centar za restrukturiranje i prodaju te Zrakoplovno-tehnički centar d.d. da sklope sporazum o suradnji za provedbu aktivnosti i poduzimanje potrebnih radnji za realizaciju projekta iz ovoga Zaključka.

Nadalje, zadužuje se Ministarstvo zdravstva za koordiniranje svih aktivnosti za provedbu ovoga Zaključka.

Financijska sredstva za provedbu ovoga zaključka, u ukupnom iznosu od 850.000,00 eura osigurat će se u 2024., na kapitalnom projektu K796011 - Provedba hitne helikopterske medicinske službe, unutarnjom preraspodjelom sredstava u okviru Razdjela 096 - Ministarstvo zdravstva.

Slijedom navedenoga predlaže se donošenje ovoga zaključka.